**1. sz. határozati javaslat melléklete**

**MEGBÍZÁSI SZERZŐDÉS**

**7. sz. módosítása**

amely létrejött egyrészről:

### **Budapest** **Főváros II. Kerületi Önkormányzat**

(székhely: 1024 Budapest Mechwart liget 1.; adószám: 15735650-2-41; képviseli: Örsi Gergely Ferenc polgármester) mint Megbízó (a továbbiakban: **Megbízó**)

másrészről:

**II. Kerületi Városfejlesztő Beruházás-szervező Zártkörűen Működő Részvénytársaság**

(székhely: 1024 Budapest, Keleti Károly u. 15/a.; cégjegyzékszám: 01-10-046405; adószám: 14821888-2-41; képviseli: Harján Dávid vezérigazgató) mint Megbízott (a továbbiakban: **Megbízott**)

- Megbízó és Megbízott együttesen a továbbiakban: Szerződő felek - között az alulírott napon és helyen, az alábbiak szerint:

***1.***

***ELŐZMÉNYEK***

A Szerződő felek megállapítják, hogy közöttük 2012. június 1. napján elfogadott, és 2012. június 26. napján, 2015. május 28. napján, 2017. március 9. napján módosított, valamint 2022. február 28. napján módosításokkal egységes szerkezetbe foglalt megbízási szerződés, 2022. szeptember 30. napján megbízási szerződés 5. sz. módosítása és 2023. február 28-án megbízási szerződés 6. sz. módosítása (továbbiakban együtt: **Szerződés**) jött létre a Megbízó tulajdonában álló lakások és helyiségek egyes tulajdonosi- és bérbeadói feladatainak, továbbá az önkormányzati vagyongazdálkodás körébe eső egyes feladatok ellátása tárgyában a Budapest Főváros II. Kerületi Önkormányzat a 148/2012.(V.31.), a 237/2012.(VI.26.), a 151/2015.(V.28.), a 35/2017.(II.23.), az 57/2022.(II.24.), a 311/2022.(IX.29.) és a 46/2023.(II.28.) sz. képviselő-testületi határozatai alapján (a módosításokkal egységes szerkezetbe foglalt megbízási szerződés a továbbiakban: „**Szerződés”**).

***2.***

***A SZERZŐDÉS MÓDOSÍTÁSA***

**2.1.** A Szerződő felek a Szerződés 4.2 pontja helyébe az alábbi rendelkezés lép és a 4. pont az alábbi 4.8. ponttal egészül ki:

*„4.2. Jelen szerződés alapján Megbízott meghatalmazása kiterjed a rendes gazdálkodás körét meg nem haladó (a társasházakról szóló 2003. évi CXXXIII. törvény, a továbbiakban: Thtv. 56. § 3. pont) tulajdonosi jogok gyakorlásával és kötelezettségek vállalásával kapcsolatos jognyilatkozatok megtételére, továbbá a Megbízó önállóan forgalomképes tulajdonrészeire (albetéteire) vetítve egyenként 1.000.000 Ft (egymillió forint) összeget meg nem haladó eseti tulajdonosi joggyakorlásról vagy kötelezettségvállalásról szóló döntésekre, amennyiben azok nem járnak az albetéten fennálló, vagy az albetéthez a közös tulajdonból hozzátartozó tulajdoni arány megváltozásával. „*

*„4.8. A Megbízó megbízza a Megbízottat a Megbízó tulajdonát képező a jelen szerződés 1. sz. mellékletében szereplő ingatlanokat érintő biztosítási események bekövetkezése esetén a biztosítók előtt a tulajdonos képviseletével kapcsolatos feladatok ellátásával. A Megbízott meghatalmazása a teljes körű kárrendezési eljárásra (igényérvényesítéshez szükséges jognyilatkozatok megtételére, a kárhelyszín bemutatására, a kárfelvételi jegyzőkönyvben rögzített adatok jóváhagyására, kifizetési adatok és cím megadására, illetve módosítására) terjed ki.„*

***3.***

***VEGYES RENDELKEZÉSEK***

**3.1.** A Szerződésnek jelen szerződésmódosítással nem érintett rendelkezései változatlanul hatályban maradnak.

**3.2.** A Szerződő felek a jelen, egy oldalból álló szerződést elolvasták, megértették, majd mint akaratukkal mindenben megegyezőt, jóváhagyólag írták alá. A szerződés 6 darab eredeti, egymással teljes egészében megegyező példányban készült, amelyekből 4 darab a Megbízónál, 2 darab pedig a Megbízottnál marad.

Budapest II. kerület, 2023. …..

|  |  |
| --- | --- |
| ………………………………………. | ………………………………………. |
| **Budapest Főváros II. Kerületi Önkormányzat**  Képviseli: Örsi Gergely Ferenc polgármester Megbízó | II. Kerületi Városfejlesztő Zrt.Képviseli: Harján Dávid vezérigazgatóMegbízott |